[{"text_idx": "#000004", "text": "Tulevast aastast saavad ko\u0303rgendatud ma\u0308a\u0308ras hambaravihu\u0308vitist ka to\u0308o\u0308tud ja toimetulekutoetuse saajad"}, {"text_idx": "#000005", "text": "Valitsus kiitis heaks ja saatis Riigikokku ravikindlustusseaduse muudatused, millega laiendatakse ko\u0303rgendatud ma\u0308a\u0308ras hambaravihu\u0308vitise saajate ringi to\u0308o\u0308tutele ja toimetulekutoetuse saajatele."}, {"text_idx": "#000006", "text": "\u201eHambaravi on koht, kuhu riik peab rohkem ressurssi suunama. Me teame, et hambaraviteenused ei ole nende kulukuse to\u0303ttu paljudele inimestele ka\u0308ttesaadavad. Samas on tegemist va\u0308ga olulise tervishoiuteenusega, mille saamine ei tohiks ja\u0308a\u0308da inimese rahaliste vo\u0303imaluste taha,\u201c u\u0308tles tervise-ja to\u0308o\u0308minister Tanel Kiik. \u201eHu\u0308vitise sihtru\u0308hmi on aastast-aastasse ja\u0308rk-ja\u0308rgult laiendatud ja eesma\u0308rk on liikuda edasi nii hu\u0308vitise ma\u0308a\u0308ra to\u0303stmise kui ka hu\u0308vitise paindlikumaks muutmisega.\u201c"}, {"text_idx": "#000007", "text": "Praegu on vo\u0303imalik ko\u0303rgendatud ma\u0308a\u0308ras ehk 85 euro ulatuses aastas saada hambaravihu\u0308vitist u\u0308le 63-aastastel to\u0308o\u0308vo\u0303imetuspensiona\u0308ridel, vanaduspensiona\u0308ridel, osalise vo\u0303i puuduva to\u0308o\u0308vo\u0303imega inimestel, rasedatel, alla 1-aastaste laste emadel ning inimestel, kellel on terviseseisundist tulenevalt suurenenud vajadus hambaraviteenuste ja\u0308rele."}, {"text_idx": "#000008", "text": "\u201eUuest aastast lisanduvad neile sihtru\u0308hmadele ka registreeritud to\u0308o\u0308tud ja toimetulekutoetuse saajad, keda on arvestuslikult ligikaudu 55 000,\u201c u\u0308tles minister Tanel Kiik. \u201eAlla 19-aastastele on Eestis hambaravi tasuta. Seega tuleks mistahes lapse hambaravi mure korral kasutada vo\u0303imalust po\u0308o\u0308rduda arsti poole.\u201c"}, {"text_idx": "#000009", "text": "Alates 1. jaanuarist 2018 saavad ko\u0303ik ta\u0308iskasvanud ravikindlustustatud inimesed aastas 40 eurot hambaravihu\u0308vitist. Hu\u0308vitis kehtib esmavajalikele hambaraviteenustele ja seda saab kasutada haigekassaga lepingu so\u0303lminud hambaraviasutustes u\u0308le Eesti. Patsiendi omaosalus 40 eurose hu\u0308vitise puhul on 50% ja 85 eurose hu\u0308vitise puhul 15% hambaraviarvest. Hu\u0308vitise summa arvestatakse arvest maha hambaravikabinetis kohapeal. Lisaks on ko\u0303igil u\u0308le 63-aastastel inimestel, to\u0308o\u0308vo\u0303imetus- ja vanaduspensiona\u0308ridel ning osalise vo\u0303i puuduva to\u0308o\u0308vo\u0303imega inimestel vo\u0303imalik kasutada kolme aasta jooksul 260 euro eest proteesihu\u0308vitist."}, {"text_idx": "#000010", "text": "Hambaravihu\u0308vitise olulisim eesma\u0308rk on va\u0308hendada tervise ebavo\u0303rdsust ja vo\u0303imaldada juurdepa\u0308a\u0308su hambaravile neile inimestele, kellele see on rahalistel po\u0303hjustel ka\u0308ttesaamatu olnud."}, {"text_idx": "#000012", "text": "Hambaravi- ja proteesihu\u0308vitise ja\u0308a\u0308ki na\u0308eb riigiportaalis e-teenuses Minu hambaravi- ja proteesihu\u0308vitiste info."}, {"text_idx": "#000015", "text": "Tasuta hambaravi saavad ko\u0303ik kuni 19-aastased lapsed ja noored"}, {"text_idx": "#000016", "text": "Hambaravi-hu\u0308vitist 40 eurot aastas saavad ko\u0303ik ravi-kindlustatud ta\u0308iskasvanud inimesed"}, {"text_idx": "#000017", "text": "Ko\u0303rgendatud ma\u0308a\u0308ras hambaravi-hu\u0308vitist 85 eurot aastas saavad:"}, {"text_idx": "#000018", "text": "osalise vo\u0303i puuduva to\u0308o\u0308vo\u0303imega inimesed,\ninimesed, kellel on tervise-seisundist tulenevalt suurenenud vajadus hambaravi ja\u0308rele"}, {"text_idx": "#000019", "text": "Alates 2022. aastast saavad ko\u0303rgendatud ma\u0308a\u0308ras hambaravihu\u0308vitist ka:"}]